section_heading: Kalendari
paragraph_text: Datum solsticija nije isti kao datum najkasnijeg izlaska Sunca, a oboje nije isto datumu najranijeg zalaska Sunca. Budući da se Zemlja giba duž svojega Sunčeva orbitalnog puta, za svaki Sunčev dan Zemlja mora učiniti više od jedne pune rotacije. Budući da je Zemljina orbita ekliptična, brzina pri kojoj se Zemlja giba duž svoje orbite varira. Posljedično tomu Sunčevi su dani različith trajanja tijekom godine. "Srednje vrijeme" jest način ispravka ove nepravilnosti pa svaki dan traje jednako dugo, tj. 24 sata. Maksimalna korekcija (vidi jednadžbu vremena) iznosi ± 15 minuta od sredine (prosjeka), no njezina se vrijednost mijenja prilično brzo oko solsticija. Kada bi se Sunčevo vrijeme rabilo umjesto srednjeg vremena, najkasniji izlazak Sunca i najraniji zalazak Sunca a time i najkraći dan bili bi upravo na solsticij.